මතුගම අධිකරණයේ විභාග වූ ඉඩම් නඩුවක් පැරදුනේ යැයි උරණ වී තමා වෙනුවෙන් පෙනී සිටි නීතිඥයාට මුත්‍රා පාර්සලයකින් පහරදුන් බව කියන එම නඩුවේ පැමිණිලිකරු අත්අඩංගුවට ගෙන තිබෙනවා.සැකකරු මීට වසර කිහිපයකට පෙර හිටපු අමාත්‍යවරයෙකුට අයත් අගලවත්ත ප්‍රදේශයේ ඉඩමක ටේලර් සාප්පුවක් පවත්වාගෙන ගොස් ඇති අතර, එයින් ඉවත් වෙන ලෙස අමාත්‍යවරයා දැනුම් දීමෙන් පසු ඔහු ඊට එරෙහිව අධිකරණයේ නඩුවක් පවරනු ලැබුවා.පසුගියදා මෙම ඉඩම් නඩුවේ විභාගය සිදු වී ඇති අතර, එහිදී පැමිණිලි පාර්ශවයට අදාළ ඉඩම අහිමි වී ඇති බවයි පොලිසිය සඳහන් කළේ.